Document ID: /roh_data/filtered/fineweb-2-filterrobots_roh.jsonl.gz/35588

Il Cussegl federal sto l’emprim decider nua ch’el vul spargnar. Maurer na quinta dentant betg cun in’unda da relaschada. Il minister da finanzas è s’entupà quest’emna cun ils schefs da ses uffizis federals per guardar co e nua els pon spargnar ils 50 milliuns francs tar il persunal.
«Jau na quint betg cun relaschadas da massa»
El na possia anc betg giuditgar la situaziun en ils auter departaments, ha ditg Maurer. En ses departament pudessi il squitsch da spargn dentant manar a relaschadas. El na quinta dentant betg cun ina unda da relaschadas, uschia ha ditg il minister da finanzas. Sch'ins veglia dentant spargnar a lunga vista e tuttina pajair levs augments da paja, lura na giaja quai betg cun il medem dumber da persunal.
Era il parlament federal sto spargnar. Quest onn han las gruppaziuns politicas 10 milliuns francs damain a disposiziun.
RR novitads 08:00